wickkiey/tamil-wikipedia-chunked huggingface dataset:
# தென்னிந்தியத் திருச்சபை

## மறைமாவட்டங்கள்

உலகம் முழுவதும் 3.8 மில்லியன் உறுப்பினர்கள், 14,000 உள்ளூர் பிராத்தனைக் கூடங்கள் உள்ளது. உறுப்பினர்கள் பெரும்பாலான இந்தியவிலும் அதேவேளை, இலங்கை, அமெரிக்க ஜக்கிய நாடு, ஐக்கிய இராச்சியம், ஆஸ்திரேலியா, கனடா, பக்ரைன், குவைத், கத்தார் மற்றும் ஐக்கிய அரபு எமிரேட்ஸ் உள்ளனர். மேலும் தென்னிந்தியத் திருச்சபை உறுப்பினர்கள் புது தில்லி, கொல்கத்தா,போப்பால், பிலாய், மும்பை, புனே உள்ளிட்ட இந்தியாவின் பல்வேறு பகுதிகளில் காணப்படுகின்றனர்.  
தென்னிந்தியத் திருச்சபையானது தென் இந்தியா மற்றும் இலங்கை மொத்தம் 22 மறைமாவட்டங்கள் உள்ளது. அவைகள் கீழ் உள்ள பட்டியலில் அடங்கியுள்ளது:  
| பெயர் | தலைமையகம் | இடம் | ஆயர் | இணைப்பு |
| --- | --- | --- | --- | --- |
| டோர்னக்கல் மறைமாவட்டம் | டோர்னக்கல் | ஆந்திரப் பிரதேசம் |  |  |
| கரீம்நகர் மறைமாவட்டம் | கரீம்நகர் |  |  |  |
| கிருஷ்ணா-கோதாவரி மறைமாவட்டம் | மஜிலிப்பட்டினம் |  |  |  |
| மேடக் மறைமாவட்டம் | செக்கந்தராபாத் |  |  |  |
| நான்டயல் மறைமாவட்டம் | நான்டயல் |  |  |  |
| ராயலசீமா மறைமாவட்டம் | கடப்பா |  |  |  |
| மத்திய கர்நாடகம் மறைமாவட்டம் | பெங்களூர் | கர்நாடகம் |  |  |
| கர்நாடகம் வடக்கு மறைமாவட்டம் | தர்வத் |  |  |  |
| கர்நாடகம் தெற்கு மறைமாவட்டம் | மங்களூர் |  |  |  |
| கிழக்கு கேரளா மறைமாவட்டம் | மேலூகாவுமாட்டும் | கேரளம் |  |  |
| மத்திய கேரளம் மறைமாவட்டம் | கோட்டயம் |  |  |  |
| வட கேரளம் மறைமாவட்டம் | சொரானூர் |  |  |  |
| தெற்கு கேரளம் மறைமாவட்டம் | திருவனந்தபுரம் |  |  |  |
| கோயம்புத்தூர் மறைமாவட்டம் | கோயம்புத்தூர் | தமிழ் நாடு |  |  |
| கன்னியாகுமரி மறைமாவட்டம் | நாகர்கோவில் |  |  |  |
| சென்னை மறைமாவட்டம் | சென்னை |  |  |  |
| மதுரை-ராமநாதபுரம் மறைமாவட்டம் | மதுரை |  |  |  |
| தூத்துக்குடி - நாசரேத் மறைமாவட்டம் | தூத்துக்குடி |  |  |  |
| திருநெல்வேலி மறைமாவட்டம் | திருநெல்வேலி |  |  |  |
| திருச்சி-தஞ்சாவூர் மறைமாவட்டம் | திருச்சிராப்பள்ளி |  |  |  |
| வேலூர் மறைமாவட்டம் | வேலூர் |  |  |  |
| தென்னிந்தியத் திருச்சபையின் யாழ்ப்பாண மறைமாவட்டம் | யாழ்ப்பாணம் | இலங்கை | } |  |
# தென்னிந்தியத் திருச்சபை

## நிறுவனங்கள்

இந்த சபையின் தலைமையில் 2000 பள்ளிகள், 130 கல்லூரிகள், மற்றும் தென் இந்தியாவில் 104 மருத்துவமனைகள் இயங்குகின்றது. 1960 ஆம் ஆண்டு தேவாலய அதன் சமூக பொறுப்பு உணர்வு மற்றும் கிராமப்புற வளர்ச்சி திட்டங்களை தொடங்கியது. இந்தியா முழுவதும் 50 க்கும் மேல்பட்ட திட்டங்கள், குழந்தைகள் மற்றும் இளைஞர்கள் மொத்தம் 35,000 பேர், மற்றும் 500 குடியிருப்பு விடுதிகள், இன்னும் 50 பயிற்சி மையங்கள், உள்ளன. மேலும் தென்னிந்தியத் திருச்சபையின் தெற்கு கேரளம் மாவட்டமான திருவனந்தபுரத்தில் ஒரு மருத்துவக் கல்லூரி இயங்குகிறது. மேலும் தலித் மற்றும் ஆதிவாசி சமூதாயத்தினர் நல வாழ்வு திட்டங்கள், பள்ளிக் கூடங்கள், பிராத்தனைக் கூடங்கள். சமூகங்களின் தேவைகளுக்கு பரிமாறுதல் என ஒரு குறிப்பிட்ட உதவிகளை இந்த அமைப்பு ஏற்றுக் கொள்கிறது.
# தென்னிந்தியத் திருச்சபை

## இறையியல் கல்வி

இந்த தேவாலயத்தின் பல்கலைக்கழக ஆட்சிக் குழுவின் "செனட் ஆஃப் செராம்பூர் கல்லூரி", என்ற இறையியல் கல்வி வாரியம் இணைக்கப்பெற்ற நிறுவனங்கள் வழங்கப்படும் இறையியல் பட்டங்கள் அங்கீகரிக்கிறது.  
இவைகள் பின்வருமாறு:  
- . கேரளா ஐக்கிய இறையியல் பள்ளி (KUTS), திருவனந்தபுரம்.  
- . ஆந்திர கிரிஸ்துவர் இறையியல் கல்லூரி (ACTC), ஜதராபாத்  
- . ஆயர்கள் கல்லூரி (B.C.), கொல்கத்தா.  
- . குருகுல் லுத்தரன் இறையியல் கல்லூரி மற்றும் ஆராய்ச்சி நிலையம் (GLTCRI), சென்னை.  
- . கர்நாடகம் இறையியல் கல்லூரி (KTC), மங்களூர்.  
- . தென் ஆசியா இறையியல் ஆராய்ச்சி நிறுவனம் (SATHRI), பெங்களூரு.  
- . செராம்பூர் கல்லூரி (SC), செராம்பூர்.  
- . தமிழ் நாடு இறையியல் பள்ளி (TTS), மதுரை.  
- . ஐக்கிய இறையியல் கல்லூரி (UTC), பெங்களூரு.  
- . கர்நாடகம் இறையியல் கல்லூரி (KTC), மங்களூர்.
# முழுநிறை காலமுறை மீளாய்வு

**முழுநிறை காலமுறை மீளாய்வு** (The Universal Periodic Review (UPR)) என்பது ஐக்கிய நாடுகளின் மனித உரிமைகளுக்கான அமைப்பின் ஒரு பொறிமுறை ஆகும். இது நாடுகளின் மனித உரிமைப் பேணலை ஆய்வு செய்து மதிப்பீடு செய்து பரிந்துரைகளை வழங்கும் ஒரு செயலாக்கம் ஆகும். ஒவ்வொரு ஆண்டும் 16 நாட்டு அரசுகள் இவ்வாறான மீளாய்வு செயப்படும். இந்தச் செயற்பாடு 2005 ம் ஆண்டு ஐ.நா சீர்திருத்த செயற்பாடுகளில் ஒன்றாகத் தொடங்கப்பட்டது.
# தொழில்

**பணி** அல்லது **தொழில்** என்பது ஒருவருடைய வாழ்வாதாரத்திற்கு, வருமானம் ஈட்டக்கூடிய செயல். இதனை உத்தியோகம் அல்லது அலுவல் என்றும் கூறுவர். ஒருவர் பணம் அல்லது சேவை மனப்பான்மை அல்லது இரண்டிற்குமான தம்முடைய உழைப்பை பகுதி நேரமாகவோ அல்லது முழு நேரமாகவோ செலவு செய்தல் தொழில் எனப்படும்.  
ஒருவர் செய்யும் தொழிலை அடிப்படையாகக் கொண்டு, அவருடைய சமூக-நிலை (Social Status) நிர்ணயிக்கப்படுகிறது. மாணவர்கள், ஓய்வு பெற்றவர்கள், இல்லத்தரசிகளை தவிர்த்து, பெரும்பாலான மக்கள் தம்முடைய தொழிலுக்காக அதிக நேரத்தைச் செலவு செய்கின்றனர்.
# தொழில்

## தொழிலின் பிரிவுகள்

முழு நேரத் தொழில், பகுதி நேரத் தொழில், தற்காலிகத் தொழில், சுயவேலை வாய்ப்பு உள்ளிட்ட பல வகையான தொழில்கள் உள்ளன. தம்முடைய துறையை தமது படிப்புக்கு எற்றவாறு தேர்ந்தெடுக்கின்றனர் அல்லது, தொழிலுக்குத் தேவையானவற்றைக் கற்றுக் கொள்கின்றனர்.
# தொழில்

## அரசுப் பணி

இந்தியாவில், மத்திய அல்லது மாநில அரசுத்துறை சார்ந்த தொழில்கள் வருமானம் மட்டுமின்றி பிற சலுகைகளையும் தம்முடைய ஊழியர்களுக்கு வழங்குகிறது.
# தொழில்

## இதனையும் காண்க

- தொழிற்சாலை
# கோளம் மற்றும் உருளை பற்றி

**கோளம் மற்றும் உருளை பற்றி** (*On the Sphere and Cylinder*) என்பது ஆர்க்கிமிடீசின் ஒரு படைப்பு.அவர் கிமு 225 -ல் இதனை இரு பகுதிகளாக வெளியிட்டுள்ளார். ஒரு கோளத்தின் மேற்பரப்பளவு காண்பதைப் பற்றியும் ஒரு உருளையின் கனஅளவுக்கும் அவ்வுருளைக்குள் அமைந்துள்ள கோளத்தின் கனஅளவுக்குமுள்ள தொடர்பைப் பற்றியும் இப்புத்தகம் விவரங்களைத் தருகிறது. இவ்வாறு கோளத்தின் கனஅளவு மற்றும் மேற்பரப்புக்கும் அதைச் சுற்றி அமைந்த உருளையின் கனஅளவு மற்றும் மேற்பரப்புக்கும் உள்ள தொடர்பை முதல்முதலாக கண்டுபிடித்தது ஆர்க்கிமிடீசுதான்.
# கோளம் மற்றும் உருளை பற்றி

## உள்ளடக்கம்

*கோளம் மற்றும் உருளை பற்றி* புத்தகத்தில் தரப்பட்டுள்ள முக்கிய வாய்ப்பாடுகள்: கோளத்தின் மேற்பரப்பு, உருளைக்குள் அமைக்கப்பட்ட கோளத்தின் கன அளவு, உருளையின் மேற்பரப்பு மற்றும் கனஅளவு ஆகியவற்றைக் கணக்கிடும் வாய்ப்பாடுகளாகும். இதன்படி,  
உருளையின் மேற்பரப்பு:  
:<math>A = 2 \pi r^2 + 2 \pi r h = 2 \pi r ( r + h ).\,</math>  
உருளையின் கனஅளவு:  
:<math>V = \pi r^2 h. \,</math>  
ஒரு கோளத்தின் மேற்பரப்பு அதன்மீது வரைப்படும் பெரு வட்டத்தின் பரப்பளவைப் போல நான்கு மடங்காக இருக்கும் என்பதை ஆர்க்கிமிடீசு கண்டறிந்தார். இதனைப் பயன்படுத்தி இப்பொழுது கோளத்தின் மேற்பரப்பு காணும் வாய்ப்பாடு:  
<math>4\pi r^2.\,</math>  
கோளத்தின் கனஅளவு அதைச் சுற்றி அமைக்கப்பட்ட ஒரு உருளையின் கன அளவில் 2/3 பங்காக இருக்குமென அவர் கூறியதின்படி கோளத்தின் கன அளவு காணும் வாய்ப்பாடு:  
:<math>\frac{4}{3}\pi r^3.</math>  
கோளத்தின் கனஅளவும் மேற்பரப்பும் முறையே அதைச் சுற்றி அமைக்கப்பட்ட ஒரு உருளையின் கன அளவு மற்றும் மேற்பரப்பில் 2/3 பங்காக அமையுமென்ற தனது கண்டுபிடிப்பால் பெருமையடைந்த ஆர்க்கிமிடீசு தனது கல்லறைமீது உருளைக்குள் அமைக்கப்பட்ட கோள உருவினை அமைக்கும் கேட்டுக் கொண்டார். செடிகொடிகளால் மூடப்பட்டுக் கிடந்த அக்கல்லறை பிற்காலத்தில் ரோம மெய்யியலாளர் *மார்க்கசு சிசெரோவால்* கண்டுபிடிக்கப்பட்டது.
# படிமம்:Rocky poster.jpg

## சுருக்கம்

Rocky theatrical poster
# படிமம்:Rocky poster.jpg

## Fair use rationale for ராக்கி (திரைப்படம்)

:*no free equivalent is available or could be created that would **adequately** give the same information
:*illustrates **only** the topic in question (featured in the Rocky and Rocky (film series) articles)
:*low-resolution graphic
:*image not used for profit - only for demonstration and/or illustrative purposes
# நோக்கியா 808 ப்யூர்வியூ

**நோக்கியா 808 ப்யூர்வியூ** என்பது நோக்கியா நிறுவனத்தால் வடிவமைக்கப்பட்ட சிம்பியன் இயங்குதளம் கொண்ட ஒரு நுண்ணறி பேசி வகை நகர்பேசி ஆகும். இந்த வகை கைபேசி 2012-ம் ஆண்டு பிப்ரவரி 27-ம் நாள், மொபைல் வேர்ல்டு காங்கிரசு கூட்டத்தில் அறிமுகம் செய்யப்பட்டது.  
இந்த கைபேசி 41 மெகாபிக்சல் ஒளிப்படக்கருவியைக் கொண்ட முதல் கைபேசி ஆகும். மேலும் இந்த வகை தொலைபேசியில் புவியிடங்காட்டி (GPS), புளுடூத், வை-ஃபை போன்ற பல அதிகப்படியான வசதிகள் உள்ளன. தற்போது இந்த வகை கைபேசியின் மதிப்பு 835 அமெரிக்க டாலர் ஆகும். இப்போது விலை குறைந்திருக்கலாம் என்பதைக் கவனத்திற்கொள்ளவும்.
# வலைவாசல்:ஊடகப் போட்டி/முடிவுகள்

## பொதுப் பிரிவு

;முதல் பரிசுகள் (தலா 100 $)  
;இரண்டாம் பரிசுகள் (தலா 50 $)  
;மூன்றாம் பரிசுகள் (தலா 25 $)
# வலைவாசல்:ஊடகப் போட்டி/முடிவுகள்

## தொடர் பங்களிப்பாளர் பரிசுகள்

தொடர் பங்களிப்புக்காக நான்கு போட்டியாளர்கள் தலா 75$ பரிசினை வெல்கின்றனர். அவர்களது ஆக்கங்களில் இருந்து தேர்ந்தெடுக்கப்பட்ட ஐந்து கோப்புகள் கீழே தரப்பட்டுள்ளன. (ஆங்கில அகரவரிசைப்படி நால்வரின் பெயர்கள் தரப்பட்டுள்ளன)  
1) அன்டன் (அனைத்து பங்களிப்புகளும்)  
2) அருணன் கபிலன் (அனைத்து பங்களிப்புகளும்)  
3) பார்வதிஸ்ரீ (அனைத்து பங்களிப்புகளும்)  
4) தமிழ்ப்பரிதி மாரி (அனைத்து பங்களிப்புகளும்)
# வலைவாசல்:ஊடகப் போட்டி/முடிவுகள்

## சிறப்புப் பிரிவு

;தமிழர் தொழிற்கலைகள் பற்றிய ஊடங்களுக்கான பிரிவில் வென்ற ஆக்கங்கள் (தலா 75$)
# வலைவாசல்:ஊடகப் போட்டி/முடிவுகள்/en

## General Category

;First prizes (100 US$ Each)  
;Second prizes (50 US$ Each)  
;Third prizes (25 US$ Each)
# வலைவாசல்:ஊடகப் போட்டி/முடிவுகள்/en

## Continous Contribution Prizes

Four contestants win 75$ each for continuous contribution of media files. From their contributions, five files (which broadly represent their contributions) are displayed below. The winners are listed in alphabetical order  
1) Anton (All contributions)  
2) Arunankapilan (All contributions)  
3) Parvathisri (All contributions)  
4) Thamizhpparithi Maari (All contributions)
# வலைவாசல்:ஊடகப் போட்டி/முடிவுகள்/en

## Special Category

;Special category prizes for media related to Crafts and technologies of Tamils (75$ each)
# படிமம்:Kramer vs. Kramer poster.jpg

## சுருக்கம்

original movie poster  
source:www.oscar.com
# படிமம்:Kramer vs. Kramer poster.jpg

## Fair use in கிரேமர் வர்சஸ் கிரேமர்

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:Kramer vs. Kramer poster.jpg

## Source

1. Derived from a digital capture (photo/scan) of the Film Poster/ VHS or DVD Cover (creator of this digital version is irrelevant as the copyright in all equivalent images is still held by the same party). Copyright held by the film company or the artist. Claimed as fair use regardless.
# படிமம்:Sting Poster.jpg

## Fair use in த ஸ்டிங் (திரைப்படம்)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promote a notable film.
# படிமம்:Sting Poster.jpg

## Source

1. Derived from a digital capture (photo/scan) of the Film Poster/ VHS or DVD Cover (creator of this digital version is irrelevant as the copyright in all equivalent images is still held by the same party). Copyright held by the film company or the artist. Claimed as fair use regardless.
# செங்குந்தர் பிரபந்தத் திரட்டு

**செங்குந்தர் பிரபந்தத் திரட்டு**, வண்ணக்களஞ்சியம் பாடிய காஞ்சி ஶ்ரீ நாகலிங்க முனிவர் 1926-ம் ஆண்டு வெளியிட்ட நூல் ஆகும். இந்நூல் ஈட்டியெழுபது, எழுப்பெழுபது, களிப்பொருபது, புகழேந்தியார் பாடிய திருக்கை வழக்கம், செங்குந்தர் பிள்ளைத்தமிழ், கலித்துறையந்தாதி, தசாங்கம், ஊசல், அனுபந்தம் முதலிய செங்குந்த மரபினரைப் பற்றிய நூல்களின் தொகுப்பு ஆகும். இந்நூல் எட்கர் தர்ஸ்டன் எழுதிய தென்னிந்தியாவின் சாதிகளும் பழங்குடிகளும் (Castes and Tribes of Southern India) என்ற பெருநூலிற்கு நிகராக எழுதப்பட்டதாகும்.
# செங்குந்தர் பிரபந்தத் திரட்டு

## நூல் குறிப்பு

1926-ம் ஆண்டு வெளியிடப்பட்ட இந்நூலில், பல்வேறு காலங்களில் எழுதப்பெற்ற நூல்களின் தொகுப்பு. செங்குந்தர் பிரபந்தத் திரட்டில் கீழ்காணும் நூல்களும், அதனுடைய விளக்கவுரையும் அமையப் பெற்று இருக்கிறது.  
| **நூல்** | **ஆசிரியர்** | **குறிப்புகள்** |
| --- | --- | --- |
| ஈட்டியெழுபது | ஒட்டக்கூத்தர் |  |
| எழுப்பெழுபது | ஒட்டக்கூத்தர் |  |
| களிப்பொருபது | பலர் | மூன்றாம் குலோத்துங்கச் சோழனால் தொகுக்கப்பட்டது |
| திருக்கை வழக்கம் | புகழேந்தி (சோழர் காலப் புலவர்) | கலியுக வருடம் 4900-ல் எழுதப்பட்டது |
| செங்குந்தர் பிள்ளைத்தமிழ் | சிறீ ஞானப்பிரகாச முனிவர் |  |
| கலித்துறையந்தாதி | நாகை முத்துக்குமார தேசிகர் |  |
| தசாங்கம் | சத்திய சந்தர் |  |
| ஊசல் | மயிலை நாதர் |  |
| செங்குந்தர் விநாயக மாலை | சிறீ படம்பக்கநாதன் |  |
| செங்குந்த சிலாக்கியர் மாலை | காஞ்சி வீரபத்திர தேசிகர் |  |
| செங்குந்தர் வேற்பதிகம் | குமாரசாமி முதலியார் |  |
| செங்குந்தர் மரபு விளக்கம் | சைவ வேளாளர் சமூகத்தை சேர்ந்த மாகறல் கார்த்திகேய முதலியார் |  |
| சேனைத்தலைவர் மரபு விளக்கச் சூறாவளி | நரசிங்கபுரம் வீராசாமி முதலியார் |  |
| செங்குந்த வேலவர் திருக்கை வழக்கத்தந்தாதி | கொங்கு வேளாளர் குலத்தை சேர்ந்த ஆறுமுகப் பாவலர் |  |
| செங்குந்தர் குலமாட்சி | திருவாரூர் வள்ளல் தி. நா. சபாபதி முதலியார் | } |
# படிமம்:My fair lady poster.jpg

## சுருக்கம்

Original Movie Poster, illustration by Bob Peak
A flower girl named Eliza Doolittle wants to lern how to speak proper english. Proffesor Higgins teaches her.
# படிமம்:My fair lady poster.jpg

## Fair use in மை பைர் லேடி (திரைப்படம்)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. The image is only used twice, for the film and for the poster designer's page. It is rendered in low resolution to avoid piracy.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:A Man for All Seasons movie poster.gif

## சுருக்கம்

original movie poster  
Source: www.moviegoods.com
# படிமம்:A Man for All Seasons movie poster.gif

## Fair use in எ மேன் பார் ஆல் சீசன்ஸ் (திரைப்படம்)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:Oliver! (1968 movie poster).jpg

## சுருக்கம்

original movie poster  
source:www.oscar.com
# படிமம்:Oliver! (1968 movie poster).jpg

## Fair use in Oliver! (film)

Though this image is subject to copyright, its use is covered by the U.S. fair use laws because:
1. It's a low resolution copy of a Film Poster / VHS or DVD Cover.
1. It doesn't limit the copyright owner's rights to sell the film in any way, in fact, it may encourage sales.
1. Because of the low resolution, copies could not be used to make illegal copies of the artwork/image.
1. The image is itself a subject of discussion in the article or used in the infobox thereof.
1. The image is significant because it was used to promoted a notable film.
# படிமம்:The French Connection poster.jpg

## சுருக்கம்

http://www.filmsite.org/aa71.html
# படிமம்:The French Connection poster.jpg

## Fair use in த பிரெஞ்சு கன்னக்சன் (திரைப்படம்)

Though this image is subject to copyright, its use is covered by the U.S. fair use laws because:
1. It illustrates an educational article about the film from which the film poster illustration was taken.
1. The image is used as the primary means of visual identification of the article topic.
1. The use of the film poster illustration will not affect the value of the original work or limit the copyright holder's rights or ability to distribute the original. In particular, copies could not be used to make illegal copies of the film.
1. It is a low resolution image.
1. The image is only a small portion of the commercial product.
1. It is not replaceable with an uncopyrighted or freely copyrighted image of comparable educational value.
# குல்லை

**குல்லை மலர்** வெண்மையானது. கோடைக்காலத்தில் பூக்கும். இதன் தாவரவியல் பெயர் ஆசிமம் கேனம் என்பதாகும். ஆண்களும் பெண்களும் இதனைத் தனியாகக் கட்டியும் வேறு சில மலர்களோடு சேர்த்துக் கட்டியும் அணிந்துகொள்வர். இந்த மலர் பற்றிச் சங்கப்பாடல்கள் தரும் செய்திகள் இவை.
;குல்லை வெண்ணிற மலர்
:விறலியரின் பற்கள் பனைநுங்கு போல வெண்மையாக இருந்தனவாம். அந்தப் பற்களைப் போல குல்லைப் பூக்கள் முல்லைநிலத்தில் பூத்துக்கிடந்தனவாம்.  
:வையை ஆற்றில் வந்த மலர்களில் ஒன்று குல்லை.
;கோடையில் பூக்கும்
:வெயிலின் கொடுமையால் குல்லைப்பூ கரிந்துபோயிற்றாம். ‘கோடெரி’ என்னும்பூ நைந்துபோயிற்றாம்.
;மகளிர் கூந்தலில் சூடும் பூ
:முருகனின் ஆறு படைவீடுகளில் ஒன்று குன்றுதோறாடல். குன்றத்தில் முருகனுக்காகக் குரவைக்கூத்து ஆடும் மகளிர் குல்லைப்பூவை வைத்துக் கூந்தலை முடித்திருந்தனராம்.
;ஆண்கள் மாலையில் சேர்த்துக் கட்டப்பட்டிருக்கும் பூ
:தினைப்புனம் காக்கச் சென்ற ஒருத்தி கிளிகள் தினைக்கதிர்களைக் கிள்ளிச்செல்வதை ஓட்டவில்லையாம். அவள் தன்னைக் கவர்ந்தவனைப் பற்றி எண்ணிக்கொண்டிருந்தாளாம். அவன் குல்லை, குளவி, கூதளம், குவளை, இல்லம் என்னும் மலர்களால் தொடுத்த மாலை அணிந்திருந்தானாம்.  
:ஏறு தழுவும் பொதுவர் சூடிக்கொண்ட பூக்களில் ஒன்று குல்லை. (பிற: கொன்றை, காயா, வெட்சி, பிடவம், தளவம், குருந்து, கோடல், பாங்கர்)
;வடுகர் கண்ணியாகக் கட்டித் தலையில் சூடிக்கொள்வர்.
:சங்ககால வடுகர் குல்லைப்பூக் கண்ணியை தலையில் சூடிக்கொள்வார்களாம். அவர்களோடு போரிட்டு வென்ற ‘கட்டி’ என்னும் அரசன் நாட்டுக்கு அப்பால் தமிழ் அல்லாத மொழி பேசும் மக்கள் வாழ்ந்தனராம்.
# குல்லை

## இவற்றையும் காண்க

:சங்ககால மலர்கள்
# சத்திரபதி சாகு மகராஜ்

**சத்திரபதி சாகு மகராஜ்** (Shahu IV -Rajarshi Shahu 26 சூன், 1874 – 6 மே, 1922) மகாராட்டிர மாநிலத்தின் கோல்ஹாப்பூர் சமாஸ்தான மன்னர் ஆவார். சமூகப் புரட்சியாளராகத் தன்னை அடையாளப்படுத்திக் கொண்ட ஒரே மன்னரும் இவரே. 1902 ஆம் ஆண்டிலேயே, தனது நிர்வாகத்திற்கு உட்பட்ட பகுதிகளில் பிற்படுத்தப்பட்டோர் அனைவருக்கும் 50 விழுக்காடு வேலைவாய்ப்பிற்கான இடங்களை ஒதுக்கி ஆணை பிறப்பித்தார். சாதி வேற்றுமை களையப் பாடுபட்டவர். பிராமண ஆதிக்கத்தினை எதிர்த்துப் புரட்சி செய்தவர். அம்பேத்கரின் இயக்கத்தில் துணை நின்று சமூக நீதியை நிலைநாட்டியவர்.
# ஏசிசி லிமிடெட்

**ஏசிசி லிமிடெட்**(ACC Limited) (, ) மும்பை அடிப்படையாகக் கொண்ட இந்தியாவின் மிகப்பெரிய சிமெண்ட் உற்பத்தியாளராக உள்ளது. இதன் பதிவு அலுவலகத்தை சிமெண்ட் மாளிகை என்று அழைக்கப்படுகிறது, இது மும்பையின் மகரிஷி கார்வே சாலை அமைந்துள்ளது. இந்நிறுவனத்தின் பங்கு விலை பிஎஸ்இ சென்செக்ஸ் கணக்கிடுவதில் பங்கு வகிக்கிறது.
# த பீட் தட் மை ஹார்ட் ஸ்கிப்பிடு (திரைப்படம்)

***த பீட் தட் மை ஹார்ட் ஸ்கிப்பிடு (The Beat That My Heart Skipped)*** 2005 இல் வெளியான பிரெஞ்சுத் திரைப்படமாகும். பாஸ்கல் கசிடக்ஸ் ஆல் தயாரிக்கப்பட்டு ஜாக்குவஸ் ஆடியர்ட் ஆல் இயக்கப்பட்டது. ரொமேயின் டுரிஸ், நீல்ஸ் அரெஸ்ட்ரப், ஜோனதன் சகாய், ஜில்லஸ் கோஹன், லின் டான் பாம், அவுரி அடிகா, எம்மானுவேல் தேவோஸ், மெலனி லாரான்ட் ஆகியோர் நடித்துள்ளனர். இத்திரைப்படம் பத்து சீசர் விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான சீசர் விருதையும் சேர்த்து எட்டு சீசர் விருதுகளை வென்றது.
# ரமாமனோகரி

**ரமாமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது 52 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 4 ஆவது மேளமாகிய ராமப்பிரியா இராகத்தின் ஜன்னிய இராகம் ஆகும்.
# ரமாமனோகரி

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>2</sub> க<sub>3</sub> ஸ | } |
| --- | --- | --- |  
இந்த இராகத்தில் ஷட்ஜம், சுத்த அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், சதுஸ்ருதி தைவதம் (த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# ஷரபத்வஜா

**ஷரபத்வஜா** இராகம் கருநாடக இசையில் பயன்படும் இராகங்களில் ஒன்றாகும். இது 53வது மேளகர்த்தா இராகமாகிய, "பிரம்ம" என்றழைக்கப்படும் 9வது சக்கரத்தின் 5வது மேளமாகிய கமனாச்ரமவின் ஜன்னிய இராகம் ஆகும்.
# ஷரபத்வஜா

## இலக்கணம்

| அவரோகணம்: | ஸ் த<sub>2</sub> ப க<sub>3</sub> ரி<sub>1</sub> ஸ | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், சதுஸ்ருதி தைவதம் (த<sub>2</sub>) ஆகிய சுரங்கள் வருகின்றன.
- இது ஒரு வர்ஜ இராகம் ஆகும்.
- இது ஒரு உபாங்க இராகம்.
# அலகுச் சதுரம்

கணிதத்தில் **அலகுச் சதுரம்** (*unit square*) என்பது ஓரலகு பக்க நீளமுள்ள ஒரு சதுரம். பெரும்பாலும் இருபரிமாண கார்ட்டீசியன் தளத்தில் அலகுச் சதுரம் என்பது (0,&nbsp;0), (1,&nbsp;0), (0,&nbsp;1), மற்றும் (1,&nbsp;1) ஆகிய நான்கு புள்ளிகளை உச்சிகளாகக் கொண்ட சதுரத்தைக் குறிக்கும்..
# அலகுச் சதுரம்

## மெய்யெண் தளத்தில்

(*x* , *y*) அச்சுதூரங்கள் கொண்ட கார்ட்டீசியன் ஆய முறைமையில் வரையறுக்கப்பட்ட அலகுச் சதுரத்துக்குள் அமையும் புள்ளிகளின் *x* மற்றும் *y* அச்சுதூரங்களின் மதிப்பு [0, 1] -மூடிய இடைவெளியிலேயே அமையும். அதாவது அலகுச் சதுரமானது இடைவெளி I -ன் கார்ட்டீசியன் பெருக்கற்பலனாக அமையும். இங்கு I என்பது மூடிய அலகு இடைவெளி [0, 1] -ஐக் குறிக்கும்.
# அலகுச் சதுரம்

## கலப்பெண் தளத்தில்

கலப்பெண் தளத்தில் அலகுச் சதுரத்தின் முனைகள் 0, 1, <math>i</math>, மற்றும் 1&nbsp;+&nbsp;<math>i</math> -ல் அமைகின்றன..
# சிவக்காம்போதி

**சிவக்காம்போதி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும்.
# சிவக்காம்போதி

## இலக்கணம்

இந்த இராகத்தில் சட்சம் (ச), சதுஸ்ருதி ரிஷபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), கைசிக நிசாதம் (நி<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு.  
| அவரோகணம்: | ச் நி<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது ஔடவ-சாடவ இராகம் எனப்படுகின்றது.
# சுத்த தோடி

**சுத்த தோடி** இராகம் கருநாடக இசையில் பயன்படும் இராகங்களில் ஒன்றாகும். இது எட்டாவது மேளகர்த்தா இராகமும், "நேத்ர" என்று அழைக்கப்படும் இரண்டாவது சக்கரத்தின் இரண்டாவது இராகமுமாகிய தோடியின் ஜன்னிய இராகம் ஆகும்.
# சுத்த தோடி

## இலக்கணம்

- இந்த இராகத்தில் சட்சம் (ச), சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- இந்த இராகத்தின் பஞ்சமம் வராது.
- இதன் ஆரோகண அவரோகணங்கள் பின்வருமாறு.  
| அவரோகணம்: | ச நி<sub>2</sub> த<sub>1</sub> ம<sub>1</sub> க<sub>3</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது.
# சுராநந்தினி

**சுராநந்தினி** இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமாகிய "பாண" என்றழைக்கப் படும் 5வது சக்கரத்தின் 5 வது இராகமாகிய தீரசங்கராபரணத்தின் ஜன்னிய இராகம் ஆகும்.
# சுராநந்தினி

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப க<sub>3</sub> ரி<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), அந்தர காந்தாரம்(க<sub>3</sub>), பஞ்சமம், சதுஸ்ருதி தைவதம்(த<sub>2</sub>), காகளி நிஷாதம்(நி<sub>3</sub>) ஆகிய சுரங்கள் வருகின்றன.
# சுராநந்தினி

## இதர அம்சங்கள்

- மத்திமம் சுரம் வர்ஜம், ஆதலால் இது ஒரு வர்ஜ இராகம் ஆகும்.
- இது ஒரு சாடவ இராகம். உபாங்க இராகம்.
# தமிழ்நாட்டின் புவியியல் அமைப்பு

**தமிழ்நாடு** 130,058 ச.கி.மீ பரப்பளவு கொண்டது.(50,216 sq mi) பரப்பளவில் பெரிய இந்திய மாநிலங்களுள் தமிழ்நாடு பதினொன்றாம் இடத்தில் உள்ளது. மேற்கே கேரளா மாநிலத்துடனும், வடமேற்கில் கர்நாடகா மாநிலத்துடனும் வடக்கில் ஆந்திரப்பிரதேசத்துடனும் தனது எல்லையைப் பகிர்ந்து கொள்கிறது.
இதன் கிழக்கு எல்லையாக வங்காள விரிகுடாவும் தெற்கே இந்தியப் பெருங்கடலும் எல்லையாக உள்ளது. தீபகற்ப இந்தியாவின் தென்முனையான கன்னியாகுமரி வரை தமிழகம் பரவியுள்ளது. வங்காள விரிகுடாவும், அரபிக்கடலும் இந்தியப் பெருங்கடலும் சங்கமிக்கின்ற குமரிமுனை தமிழ்நாட்டில் உள்ளது.
# தமிழ்நாட்டின் புவியியல் அமைப்பு

## இயற்கை அமைப்பு

தமிழ்நாட்டின் இயற்கையமைப்பு சற்றேறக்குறைய முக்கோண வடிவமான அமைப்பினைப் பெற்றாதாகும். மேற்கு மற்றும் வடமேற்குப் பகுதிகளில் மேற்கு மலைத்தொடர்களாலும், கிழக்குப் பகுதியில் வங்கக்கடல் மற்றும் அதனை ஒட்டியுள்ள கிழக்குத் தொடர்ச்சி மலைகளாலும், தெற்கில் இந்தியப் பெருங்கடலாலும் சூழப்பட்டுள்ளது. தமிழகத்தின் இயற்கையமைப்பு பொதுவாக அகன்ற உயர் நிலப்பரப்பாகக் காணப்படுகிறது. இதில் அதிகமாக அரிக்கப்படாத மலைத்தொடர்களின் எஞ்சிய பகுதிகளும், அகன்ற ஆழம் குறைவான பள்ளத்தாக்குகளும் மற்றும் ஆற்றுச் சமவெளிகளும் காணப்படுகின்றன.  
பொதுவாக தமிழ்நாட்டின் இயற்கை அமைப்பை நான்கு வகையாகப் பிரிக்கலாம்.  
1. மலைகள்(மேற்குத் தொடர்ச்சி மலைகள் மற்றும் கிழக்குத் தொடர்ச்சி மலைகள்)
1. பீடபூமிப்பகுதி (மேட்டுநிலம்)
1. சமவெளிப்பகுதிகள்
1. கடலோரப்பகுதிகள்
# தமிழ்நாட்டின் புவியியல் அமைப்பு

## மலைகள்

தமிழ்நாட்டில் மேற்குத்தொடர்ச்சி மலை நீலகிரி மாவட்டம் வழியாக நுழைந்து கன்னியாகுமரி மாவட்டம் வரை நீண்டு பரவியுள்ளது. கிழக்குத் தொடர்ச்சி மலைகள் சற்றே மாறுபட்ட அமைப்புடன் காணப்படுகிறது. இதன் சராசரி உயரம் 1000 மீட்டர்கள் முதல் 1500 மீட்டர்கள் வரை உள்ளன. தமிழ்நாட்டின் மலைத்தொடரின் அதிகபட்ச உயரமான முகடுகள் (சிகரங்கள்) தொட்டபெட்டா (2620 மீ.) மற்றும் முக்கூர்த்தி( 2540 மீ) ஆகும்.
. Monsoon clouds pour torrents of rain on windward-facing கேரளம், but are prevented from reaching Tirunelveli by the Agasthyamalai Range of the Western Ghats (background).]]
# தமிழ்நாட்டின் புவியியல் அமைப்பு

## மலைகள்

### மேற்குத் தொடர்ச்சி மலைகள்

மேற்கு மலைத்தொடரின் வடமேற்குப் பகுதியில் நீலகிரி உயர்நிலப்பகுதி சுமார் 2500 ச.மீ பரப்பில் பரவிக் காணப்படுகின்றது. இவ்வுயர் நிலப்பகுதியின் சராசரி உயரம் 1800 மீட்டர் முதல் 2400 மீட்டர் ஆகும். அவற்றில் தொட்டபெட்டா சிகரம் தமிழ்நாட்டின் மிக உயர்ந்த சிகரமாகும். மேற்கு மலைத் தொடரும் கிழக்கு மலைத்தொடரும் நீலகிரி மலைப்பகுதியில் ஒன்று கூடுகின்றன.  
தமிழ்நாட்டின் நீலகிரியில் இருந்தும் கேரளாவின் ஆனைமுடி மலையில் இருந்தும் சுமார் 1500 மீட்டர்கள் முதல் 2000 மீட்டர் வரை உயரமுள்ள ஓர் கிளைத்தொடர் குன்று கிழக்கு நோக்கிச் செல்கின்றது. இதற்குப் பழனிக்குன்றுகள் என்று பெயர். பழனிக்குன்றுகளுக்குத் தெற்கே வருச நாடு, ஆண்டிப்பட்டி என்ற இரு மலைத்தொடர்கள் காணப்படுகின்றன. மேற்குத் தொடர்ச்சி மலைகள் இடைவெளியற்று காணப்பட்டாலும் பாலக்காடு அருகே 25.கி.மீ நீளத்தில் ஓர் கணவாய் காணப்படுகின்றது. இது பாலக்காட்டுக் கணவாய் எனப்படும். பாலக்காட்டுக் கணவாய்க்குத் தெற்கே ஆண்டிப்பட்டி மலை, ஏலமலை, அகத்தியமலை ஆகிய மலைகள் உள்ளன. ஏலமலைத் தொகுதியில் செழிப்பு மிக்கக் கம்பம் பள்ளத்தாக்கு அமைந்துள்ளது. வருச நாடு மலைக்கும் அகத்திய மலைக்கும் இடையே காணப்படும் இடைவெளி செங்கோட்டைக் கணவாய் என அழைக்கப்படுகிறது,  
சமவெளிகளையும் பீட பூமிகளையும் பிரிக்கும் தமிழ்நாட்டின் மலைகளுக்கு இடையே இரண்டு குறிப்பிடத்தக்க இடைவெளிகள் காணப்படுகின்றன. அவை தெற்கில் ஆத்தூர் கணவாய் என்றும், வடக்கில் செங்கம் கணவாய் என்றும் அழைக்கப்படுகிறது. இக்கணவாய் கடலூர் மாவட்டத்தைச் சமவெளிப்பகுதியோடும், சேலம் மாவட்டத்தை பீடபூமிப் பகுதியோடும் இணைக்கிறது. இடைவெளியற்று நீளும் மேற்குத் தொடர்ச்சி மலைகளின் குறிப்பிடத்தக்க கணவாய்கள் பாலக்காடும் செங்கோட்டையும் ஆகும்.  
| மலைகளின் பெயர்கள் | விரவியுள்ள மாவட்டங்கள் |  |
| --- | --- | --- |
| பொதிகை மலை | திருநெல்வேலி மாவட்டம் |  |
| சிறுமலை | திண்டுக்கல் மாவட்டம் | } |
# தமிழ்நாட்டின் புவியியல் அமைப்பு

## மலைகள்

### கிழக்குத் தொடர்ச்சி மலைகள்

மேற்குத் தொடர்ச்சி மலைகளோடு ஒப்பிடும்போது கிழக்குத் தொடர்ச்சி மலைகள் தொடர்ச்சியற்ற மலைகளாகக் காணப்படுகின்றன. இம்மலைகளின் சராசரி உயரம் 1100மீ முதல் 1600 மீ வரை ஆகும். கிழக்குத் தொடர்ச்சி மலைகளில் உயர்ந்த மலை சேர்வராயன் மலை. இதன் உயரம் 1500 மீ முதல் 1600 மீ வரை ஆகும். இடைவெளிவிட்டுக் காணப்படும் தனித்த மலைப்பகுதிகள் வடகிழக்கில் இருந்து தென்மேற்காக வேலூர், தருமபுரி மற்றும் ஈரோடு மாவட்டங்களில் பரவிக் காணப்படுகிறது. இவை அனைத்தும் தமிழ்நாட்டின் மலைகள் என அழைக்கப்படுகின்றன. இம்மலைப்பகுதிகள் வெவேறு பகுதிகளில் வெவேறு பெயர்களால் அழைக்கப்படுகின்றன. அவை:  
| மலைகளின் பெயர்கள் | விரவியுள்ள மாவட்டங்கள் |
| --- | --- |
| சவ்வாது மற்றும் ஏலகிரிமலை | வேலூர் மாவட்டம் |
| சேர்வராயன் மலை | சேலம் மாவட்டம் |
| கல்ராயன்மலை | கள்ளக்குறிச்சி மாவட்டம் |
| பச்சைமலை | திருச்சி மாவட்டம் |
| கொல்லிமலை | நாமக்கல் மாவட்டம் |
| சித்தேரி மலை | தருமபுரி மற்றும் சேலம் மாவட்டங்கள் |
| செஞ்சிமலை | திருவண்ணாமலை மாவட்டம் |
# தமிழ்நாட்டின் புவியியல் அமைப்பு

## தமிழ்நாட்டின் மேட்டு நிலங்கள்( பீடபூமி)

மேற்குத் தொடர்ச்சி மலைகளும் கிழக்குத் தொடர்ச்சி மலைகளும் நீலகிரி மேட்டு நிலத்தில் சந்திக்கின்றன. இங்கிருந்து 24 கி.மீ. தொலைவில் கீழ்நோக்கிச் சுமார் 1800 மீ. உயரத்தில் கோயம்புத்தூர் மேட்டு நிலத்தை நோக்கி இவ்வுயர் நிலம் சரிகின்றது. அங்கிருந்து மேலும் சரிந்து சேர்வராயன் உயர்நிலங்களுக்கு மேற்காக பாராமகால் பீடபூமி என்றழைக்கப்படும் தருமபுரி பீடபூமி அமைந்துள்ளது. இம்மேட்டு நிலத்தின் சராசரி உயரம் 300 மீ. முதல் 700.மீ ஆகும். இது மேற்கில் மைசூர் மேட்டு நிலங்களை இணைக்கிறது. பொதுவாகத் தமிழ்நாட்டின் மேட்டுநிலங்களின் சராசரி உயரம் கிழக்கில் இருந்து சுமார்120 மீட்டர்களில் இருந்து மேற்காக 300 முதல் 400 மீ, வரை உயர்ந்து காணப்படுகிறது.  
பொதுவாகத் தமிழ்நாட்டின் பீடபூமிகளைக் கோயமுத்தூர் பீடபூமி மதுரை பீடபூமி என இரு பிரிவுகளாகப் பிரிக்கலாம். இவ்விரு பீடபூமிகளுக்கிடையே பல தனித்த குன்றுகள் காணப்படுகின்றன. ஈரோடு மாவட்டத்தில் உள்ள சென்னிமலை இவ்வகைக் குன்றுகளுள் ஒன்றாகும்.
# தமிழ்நாட்டின் புவியியல் அமைப்பு

## சமவெளிப்பகுதிகள்

தமிழ் நாட்டின் சமவெளிகள் ஆற்றுச் சமவெளி மற்றும் கடலோரச்சமவெளி என இரு பிரிவுகளாகப் பிரிக்கப்படுகின்றன.
# தமிழ்நாட்டின் புவியியல் அமைப்பு

## சமவெளிப்பகுதிகள்

### ஆற்றுச் சமவெளி

ஆற்றுச் சமவெளிகளில் தமிழ்நாட்டின் முதன்மை ஆறுகளின் செய்கையால் அமையப் பெற்றுள்ளது. தமிழகத்தின் பெரும்பான்மை சமவெளிப்பகுதியின் வண்டல்மண் வளம் கிழக்கு நோக்கிப் பாயும் ஆறுகளால் உற்பத்தி செய்யப்பட்டதே ஆகும். வடக்கில் பாலாறு, செய்யாறு, பெண்ணாறு மற்றும் வெள்ளாறு ஆகிய ஆறுகளால் சமவெளிகள் ஏற்படுத்தப்படுகின்றன. நடு ஆற்றுச் சமவெளி காவிரி மற்றும் அதன் துணை ஆறுகளினால் ஏற்படுத்த்தப்படுகின்றன. தெற்கே பாயும் வைகை, வைப்பார் மற்றும் தாமிரவருணி ஆகிய ஆறுகள் தென்னக ஆற்றுச் சமவெளிகளை உருவாக்கியுள்ளன.
# தமிழ்நாட்டின் புவியியல் அமைப்பு

## சமவெளிப்பகுதிகள்

### கடலோரச் சமவெளி

திருவள்ளூர், காஞ்சிபுரம், கடலூர் மற்றும் விழுப்புரம் மாவட்டத்தில் உள்ள கடலோர சமவெளி தொன்று தொட்டு *சோழமண்டலச் சமவெளி* என்ற பெயரால் அழைக்கப்படுகிறது.
# தமிழ்நாட்டின் புவியியல் அமைப்பு

## கடற்கரைகள்

தமிழ்நாட்டில் இரண்டு கடற்கரைகள் குறிப்பிடத்தக்கவையாகும். அவை
1. மெரீனாக் கடற்கரை
1. இராமேஸ்வரம் கடற்கரை
# தமிழ்நாட்டின் புவியியல் அமைப்பு

## கடற்கரைகள்

### மெரினாக் கடற்கரை

மெரினாக் கடற்கரை உலகின் அழகிய இரண்டாவது பெரிய கடற்கரையாகும்.இக்கடற்கரை சுமார் 13 கி.மீ நீளம் வரை பரவியுள்ளது இது சென்னை நகரின் முக்கியச் சுற்றுலாத்தலம் மற்றும் பொழுதுபோக்குத் தலமும் ஆகும்.
# தமிழ்நாட்டின் புவியியல் அமைப்பு

## கடற்கரைகள்

### இராமேஸ்வரம் கடற்கரை

அழகிய கடல்நிலத் தோற்றங்களுக்கும் அலைகளே இல்லாத கடற்பரப்பிற்கும் இராமேஸ்வரம் கடற்கரை புகழ்பெற்றதாகும். இங்கு அலைகள் 3 செ.மீ க்கும் மிகாத அளவிற்கு மட்டுமே எழும்புவதால் இது பார்ப்பதற்கு மிகப்பெரிய ஓர் ஆறு போன்ற தோற்றத்தை அளிக்கின்றது.
# கபாடபுரம் (புதினம்)

**கபாடபுரம்** என்பது நா. பார்த்தசாரதி என்பவரால் எழுதப்பட்ட இலக்கிய புதினம் ஆகும். இதில் வரும் முக்கிய கதாப்பாத்திரங்களும் இடங்களும் தமிழ் இலக்கியங்களில் குறிப்பிடப்படும் குமரிக்கண்டம், கபாடபுரம், இறையனார் அகப்பொருள், முச்சங்க வரலாறு போன்றவை தொடர்பான செய்திகளை மூலமாகக் கொண்டு இயற்றப்பட்டது. மேலும் இந்நூல் நாட்டுடைமையாக்கப்பட்ட தமிழறிஞர்களின் நூல்கள் ஒன்று.
# கபாடபுரம் (புதினம்)

## கதைச் சுருக்கம்

கபாடபுரம் என்ற பாண்டியர்களின் இடைச்சங்கத் தலைநகரத்தில் அமர்ந்து பாண்டி நாட்டை அனாகுலப் பாண்டியன் என்ற பாண்டிய மன்னன் ஆழ்கிறான். இவரது தந்தையாரான வெண்டேர்ச் செழியன் (முதிய பாண்டியர்) என்பவரே இடைச்சங்கத்தையும் கபாடபுரத்தையும் நிறுவிய முதலாம் பாண்டிய மன்னர். இவரது அநாகுல பாண்டியன் வழி மகனான சாரகுண பாண்டியன் (இளைய பாண்டியன்) என்பவனே இப்புதினக் கதையின் நாயகனாவான்.  
குருகுலக் கல்வியை அவிநயனார் மற்றும் சிகண்டியார் என்ற அகத்தியரின் சீடர்களிடம் கற்று முடித்த சாரகுணன் கபாடபுரத்தைக் காண நீண்ட நாள் கழித்து ஒரு திருவிழா நாளில் வருகிறான். வரும் வழியில் கண்ணுக்கினியாள் என்ற பாணர் குலப் பெண்ணின் மீது காதல் கொள்கிறான். இக்காதலை அறிந்து கொள்ளும் வெண்டேர்ச் செழியன் மன்னர்களுக்கு கலைகளின் மீதும் பெண்களின் மீதும் அதிக நாட்டம் இருக்கக்கூடாதென்று கூறி சில அரச வேலைகளைக் கொடுத்து அவனின் நோக்கத்தை அரசத்தந்திரங்களில் திருப்ப முயல்கிறார். இசை மீதும் கண்ணுக்கினியாள் மீதும் தீராத காதல் கொண்ட சாரகுணனின் போக்கு அரச தந்திரங்களில் அவ்வளவாக திரும்பாமல் இருக்கிறது. கடம்பர், அவுனர் போன்ற திருடரினத்தைச் சேர்ந்தவர்கள் கபாடபுர முத்து மற்றும் ரத்தினங்களை கொள்ளை அடிக்கும் முயற்சிகளைத் சாரகுணனும் தேர்ப்பாகன் மற்றும் வீரனான முடிநாகனும் சேர்ந்து முறியடித்தும் அதில் திருப்தி கொள்ளாத முதிய பாண்டியர் அவர்களிருவரையும் தென்பழந்தீவுகள் என்னும் பயங்கர நாகரிகத்தைக் கொண்ட மக்களினங்கள் வாழும் தீவுகளின் தொகுதிக்கு அரசத்தந்திரங்களை அனுபவம் மூலம் கற்பதற்கு அனுப்பி வைக்கிறார்.  
அதைக் கண்ணுக்கினியாளிடம் கூற நினைத்தும் முடியாமல் சாரகுணன் தென்பழந்தீவுகளுக்கு சென்று சில நாட்களுக்குப் பின் திரும்புகிறான். மீண்டும் கண்ணுக்கினியாளைக் கண்டு அவளின் யாழ் இசையின் மீது ஈர்க்கப்பட்டு புதிய இசையிலக்கணம் படைக்க வேண்டுமென நினைக்கிறான். அதை தன் இசை ஆசான் சிகண்டியாரிடம் கூற அவர் கண்ணுக்கினியாளின் யாழிசையை நேரில் கேட்டு இசை நுனுக்கம் என்னும் நூலை இடைச்சங்கம் மீண்டும் நடக்கும் நாளன்று அரங்கேற்றி விட வேண்டும் என்று அதற்கு வெண்டேர்ச் செழியன் சம்மதத்தையும் பெறுகிறார் சிகண்டியார். கண்ணுக்கினியாளின் மீது சாரகுணன் காதல் அதிகமாவதைக் கண்ட வெண்டேர்ச் செழியன் பாணர்களை அந்நாட்டை விட்டு வெளியேறுமாறு மறைமுகமாக வேண்டுகிறார். இதற்கிடையில் இடைச்சங்கத்தில் இசைநுணுக்கம் நூல் அதற்குரிய கண்ணுக்கினியாளை மரியாதை செய்யாமலேயே அரங்கேறுகிறது. கண்ணுக்கினியாள் தன் யாழை உடைத்து சாரகுணன் பார்க்கும் இடத்தில் விட்டுச் செல்கிறாள். இடைச்சங்கம் கலைந்தபின் அவளைக் காணச்சென்று பாணர்கள் நகரை விட்டு வெளியேறிவிட்ட செய்தியறிந்த சாரகுணன் காதல் தோல்வியால் மிகுந்த மனவருத்தத்துடன் கபாடபுரத்திற்கு திரும்புகிறான். கபாடபுரத்தின் கோட்டைக் கதவுகளை போல் அவன் மனமும் அடைத்துக் கொள்கிறது.
# கபாடபுரம் (புதினம்)

## மூலம்

- https://www.tamilvu.org/library/nationalized/pdf/55-na.parthasarathi/kapadapuram.pdf
# லா பாஸ்

**நுயெஸ்ட்ரா செனோரா டி லா பாஸ்** அல்லது **லா பாஸ்** (Nuestra Señora de La Paz, , ), பொலீவியா நாட்டின் நிர்வாகத் தலைநகரமும் லா பாஸ் திணைக்களத்தின் தலைநகரமும் ஆகும். மக்கட்டொகை அடிப்படையில் சாந்தா குரூஸிற்கு அடுத்ததாக நாட்டின் இரண்டாவது பெரிய நகரம் இதுவாகும். நாட்டின் மேற்குப்பகுதியில் அமைந்துள்ள இந்நகரத்தின் உயரம் கடல்மட்டத்திலிருந்து ஏறத்தாழ ஆகும். உலகத்தின் மிக உயர்ந்த நிர்வாகத் தலைநகரமாக இது விளங்குகின்றது.
# அரியநாத முதலியார்

தளவாய் **அரியநாத முதலியார்**, விசயநகர முன்னாள் அரசப் பிரதிநிதியும் மற்றும் பின்னாள் ஆட்சியாளருமான விசுவநாத நாயக்கர் (1529–1564) ஏற்படுத்திய, மதுரை நாயக்க மன்னர்கள் அரசில் பணியாற்றியவர். இவர் விசயநகர ஆட்சியில் தளவாயும் முதலமைச்சருமாகப் பணியாற்றியவர். இவர் பகுதியளவில் நிலமானிய முறை அமைப்பை நாட்டின் பாளையங்களில் பாளையக்காரர் முறை என்ற பெயரில் நிறுவினார். இந்த அமைப்பில் நாட்டின் பகுதிகள் பாளையங்களாகப் (சிறு இளவரசாட்சிகள்) பிரிக்கப்பட்டு பாளையக்காரர்களின் (குறுநில முதன்மையர்கள்) ஆளுகையில் நிர்வாகிக்கப்பட்டன.  
இவர் பாண்டிய நாட்டை 72 பாளையங்களாகப் பிரித்தார். இப்பாளையம் ஒவ்வொன்றும் ஒரு படைநிலை ஆகும். இவ்வாறு பிரிக்கப்பட்ட பாளையங்களை 72 பாளையக்காரர்கள் 50 ஆண்டுகளுக்கு மேலாக ஆண்டனர். இனத்தில் *காளத்தியப்பருக்கும்* *சிவகாமிக்கும்* மகனாகப் பிறந்தார். இவர்களுக்கு இவர் ஒரே மகன். இவர் மூன்று மாதக் குழந்தையாயிருந்த போது இவரின் தாயார் இவரை தரையில் படுக்க வைத்துவிட்டு வேறு ஏதோ ஒரு வேலையைக் கவனிக்கத் தோட்டத்திற்குச் சென்றாராம். அப்போது குழந்தையின் தலைக்குமேல் ஒரு *இராச நாகம்* படம் எடுத்து ஆடியபடி இருந்தது. வீட்டிற்குத் திரும்பிய இவர் அன்னை இதைக் கண்டு பயந்து அலறி காளத்தியப்பரை அழைத்தார். அவர் வரும் சமயத்தில் நாகம் விருட்டென்று வெளியேறிப் போனது. அங்கு கூடிய ஊரார் அரியநாதன் அரச போகம் பெற்று வாழ்வான் என்று சோதிடம் சொல்வது போல் சொன்னார்கள்.  
விசயநகரப் பேரரசு வீழ்ச்சி அடைந்த போது இவர் தளவாய் ஆக உயர்வு பெற்று விசயநகர அரசப் பிரதிநிதியான விசுவநாத நாயக்கருக்கு அடுத்த *இரண்டாம் நிலையை* அடைந்தான்.  
பின்னாளில் தன்னைக் காணவந்த மெய்ப்பேடு முதியவருக்கு தன சொத்தில் கால் பங்கை வழங்க முன் வந்தாலும், முதியவர் வேண்டுதல்படி வீடு, வாசல் செல்வம் என்று எல்லாம் அளித்து மகிழ்ந்தார். விரைவில் பாண்டிய நாட்டிற்கு தன் அரசப் பிரதிநிதியாக விசுவநாத நாயக்கரையும் அமைச்சராக அரியநாதரையும் மாமன்னர் கிருஷ்ண தேவராயர் நியமித்தார்.
# அரியநாத முதலியார்

## அதிகார மேன்மை

விசயநகர பேரரசின் தமிழ்நாட்டுப் பகுதிகளை ஒருங்கிணைக்கும் பணி 16 ஆம் நூற்றாண்டில் தொடங்கியது. இதன் முதற்கட்டம் தமிழ்நாட்டுப் பகுதிகள் மதுரை, தஞ்சாவூர் மற்றும் செஞ்சி என்ற மூன்று நாயக்க அரசுகளின் கட்டுப்பாட்டில் வந்தன. இந்த நாயக்க அரசுகள் தன்னாட்சி உரிமை பெற்றிருந்தாலும் விஜயநகரப் பேரரசு மற்றும் இதன் மாமன்னர் கிருஷ்ணதேவராயரின் இறையாண்மையை ஏற்றுக்கொண்டனர்.  
இவ்வாறு ஒருங்கிணைப்பு நடந்த போது, மாமன்னர் கிருஷ்ணதேவராயர் அவருடைய பல வெற்றிகளுக்குக் காரணமாகவிருந்த *தளபதி நாகம நாயக்கரை* ஒரு குறிப்பிட்ட போர் நிமித்தம் அனுப்பினார். சில பாண்டிய நாட்டுப் பகுதிகளை அபகரித்துக் கொண்ட *வீரசேகர சோழன்* என்ற சிற்றரசனை அடக்கும்படி நாகம நாயக்கர் பணிக்கப்பட்டார். பாண்டிய நாடு விசயநகரப் பேரரசின் ஆட்சியில் பாதுகாக்கப்பட்ட அரசாகும். வீரசேகரனை வென்ற நாகம நாயக்கர் மதுரையைத் தான் ஆள விரும்பினார். நாகம நாயக்கரின் மகன் விசுவநாத நாயக்கர் மாமன்னர் கிருஷ்ண தேவராயரின் பெரிய விசுவாசியாக விளங்கினார். எனவே தன தந்தை கைப்பற்றிய மதுரையை அவரிடமிருந்து மீட்டு மாமன்னர் கிருஷ்ண தேவராயர் வசம் ஒப்படைத்தார். விசுவநாத நாயக்கரின் நேர்மையையும் விசுவாசத்தையும் கண்டு மகிழ்ந்த மாமன்னர் கிருஷ்ணதேவராயர் விசுவநாத நாயக்கரை மதுரை மற்றும் அதைச் சுற்றிய தமிழ்நாட்டுப் பகுதிகளின் ஆளுநராக நியமித்தார்.  
விசுவநாத நாயக்கரின் படையை நடத்திய அரியநாத முதலியார் இரண்டாம் நிலை தளபதியாக உயர்ந்தார். இதன் தொடர்ச்சியாக விசுவநாதருடன் இணைந்து தென்னிந்தியாவில் திருநெல்வேலியில் தங்கள் அதிகாரத்தைக் கைப்பற்றினர். விசுவநாத நாயக்கரின் வழித்தோன்றலான சொக்கநாத நாயக்கர் (1659–1682) ஆட்சி காலத்தில் *சின்னத்தம்பி முதலியார்* என்பவர் *வாசல் பிரதானி* (அதாவது *முதல் குடிமகன்* என்ற *தலைமை அமைச்ச*ர்) ஆகப் பொறுப்பு வகித்த செய்தியும் உள்ளது. இவர் தளவாய் அல்லது பிரதானி ஆக ஏழு ஆண்டுகள் பதவி வகித்த வரலாறு விவரிக்கப் பட்டுள்ளது. உதாரணமாக *ராம் இம்மானுவேல்* என்ற முன்னாள் *வெள்ளை மாளிகை* *முதன்மை அலுவலர்* கூட *ஓவல் அலுவலகத்தின்* *வாசல் அலுவலராக* குறிப்பிடப்படுகிறார். *ஸ்ரீ அரங்கநாத சுவாமி கோவிலின்* மற்றொரு கல்வெட்டு *முத்துன முதலியார்* *இராமகிருட்டிண நாயக்கரின்* *வாசல் பிரதானி* என்று அழைக்கப்பட்டதாக சான்றளிக்கிறது.
# அரியநாத முதலியார்

## மேலும் பார்க்க

- விஜயநகரப் பேரரசு
- கிருஷ்ணதேவராயன்
- பாளையக்காரர்கள்
- மதுரை நாயக்கர்கள்
- விசுவநாத நாயக்கர்
- முதலியார்
# கழுநீர் (மலர்)

கழுநீர் மலர் பொய்கை முதலான நீர்நிலைகளில் பூக்கும்.
# கழுநீர் (மலர்)

### சங்கப்பாடல் தரும் செய்திகள்

- வையை ஆற்று வெள்ளத்தில் வந்த மலர்களில் ஒன்று கழுநீர்.
- திருப்பரங்குன்றச் சுனை, கச்சிமாநகர மதில்புற அகழி முதலான இடங்களில் பூத்திருந்தன.
- எருமை தாமரையை விட கழுநீரை விரும்பி மேயும்.
- மாலையாகத் தொடுப்பர்.
- காதலர் படுக்கையில் தொங்கும் சரமாகப் பயன்படுத்தப்பட்டது.
- கோவலனும் மாதவியும் குவளை, கழுநீர் மலர்ப் படலை (படுக்கைக்கு மேலே தொங்கும் சரம்) மேல் மகிழ்ந்திருந்தனராம்.
- கோவலனும், கண்ணகியும் சேர்ந்து மகிழ்ந்தபோது மல்லிகை மாலையும் கழுநீர்ப் பிணையலும் அணிந்திர்ந்தனராம்.
- கோவலனும் கண்ணகியும் இடைநிலை மாடத்தில் இருந்தபோது வீசிய தென்றல் காற்றில் பல மலர்களின் மணம் வீசிற்றாம். அவற்றில் ஒன்று கழுநீர்ப்பூவின் மணம்.
- கோவலன் பிரிந்தபோது மாதவி அவனுக்குக் முடங்கல்(கடிதம்) எழுதி அனுப்பினாள். முடங்கல் தாழைமடலில் எழுதப்பட்டது. அந்த முடங்கலை நடுவில் வைத்து ஒப்பனை செய்வதற்கு பல மலர்கள் பயன்படுத்தப்பட்டிருந்தன. அவற்றில் ஒன்று செங்கழுநீர். இது வேரோடு வைத்து ஒப்பனை செய்யப்பட்டிருந்தது. (பிற: சண்பகம், மாதவி, தமாலம், கருமுகை, மல்லிகை, கத்திகை)
- வைகையில் நீராடிய மகளிர் மணலில் பாவை எழுதினர். கயத்தில் பூத்திருந்த கழுநீர்ப் பூக்கள் வெள்ளத்தில் வந்து எழுதிய பாவை மேல் நின்றுவிட்டது என அவர்கள் அழுதனராம்.
- கண்ணீர் விழுதலைக் கூறும்போது கழுநீர் மலர் உவமையாக்கப்படும்.
# தமிழ்நாடு அரசின் சிறந்த கலை அமைப்பு விருது

தமிழ்நாடு அரசின் தமிழ்நாடு இயல் இசை நாடக மன்றத்தின் மூலம் சிறந்த கலை அமைப்புகள்/நிறுவனங்களைத் தேர்ந்தெடுத்து அவைகளுக்கு சிறப்புப் பரிசாகக் கேடயம் மற்றும் பரிசுத் தொகைகளைக் கொண்ட விருதினை வழங்கிச் சிறப்பித்து வந்தது. 1973 முதல் 2000 ஆம் ஆண்டு வரை வழங்கப்பட்ட இந்த விருதுக்கான பரிசுத் தொகைகளில் முதல் 13 ஆண்டுகளுக்கு ஆயிரம் ரூபாய் பரிசுத் தொகையும் பொற்கிழியும் அளிக்கப்பட்டன. அதன் பின்னர் நான்கு ஆண்டுகளுக்கு பரிசுத் தொகை ரூபாய் ஐந்தாயிரமாக உயர்த்தப்பட்டு பொற்கிழியும் அளிக்கப்பட்டன. பின்னர் பரிசுத் தொகை ரூபாய் பத்தாயிரமாக உயர்த்தப்பட்டு பொற்கிழியும் அளிக்கப்பட்டன.
# தமிழ்நாடு அரசின் சிறந்த கலை அமைப்பு விருது

## ரூபாய் ஆயிரம் பரிசுத் தொகை மற்றும் பொற்கிழி பெற்ற கலை அமைப்புகள்/நிறுவனங்கள்

1. ரசிக ரஞ்சன சபா, திருச்சி. (1973 - 1974)
1. ஸ்ரீ பார்த்தசாரதி சுவாமி சபா, சென்னை. (1974 - 1975)
1. ஸ்ரீ சண்முகானந்தா சபா, பம்பாய். (1975 - 1976)
1. ரசிக ரஞ்சனி சபா சென்னை. (1976 - 1977)
1. வாணி விலாச சபா கும்பகோணம். (1978 - 1979)
1. தமிழ் இசைச் சங்கம், சென்னை. (1979 - 1980)
1. ஸ்ரீ கிருஷ்ணகான சபா, சென்னை. (1980 - 1981)
1. ஸ்ரீ தியாக பிருமம் கான சபா. (1981 - 1982)
1. நாரத கான சபா, கரூர். (1982 - 1983)
1. ஸ்ரீ கச்சாலீஸ்வரர் கான சபா, சென்னை (1983 - 1984)
1. நெல்லை சங்கீத சபா, திருநெல்வேலி. (1984 - 1985)
1. பொள்ளாச்சி தமிழ் இசைச் சங்கம், பொள்ளாச்சி. (1985 - 1986)
1. சென்னை சங்கீத வித்வசபை (மியூசிக் அகடமி), சென்னை. (1986 -1987)
# தமிழ்நாடு அரசின் சிறந்த கலை அமைப்பு விருது

## ரூபாய் ஐந்தாயிரம் பரிசுத் தொகை மற்றும் பொற்கிழி பெற்ற கலை அமைப்புகள்/நிறுவனங்கள்

1. ஸ்ரீ சத்குரு சங்கீத சமாஜம். மதுரை (1989 - 1990)
1. மயிலாப்பூர் பன் ஆர்ட்ஸ் கிளப்,. சென்னை (1991 - 1992)
1. நாரத கான சபா, சென்னை (1992 - 1993)
1. சிவகாசி ஆர்ட்ஸ் கிளப், சிவகாசி (1993 - 1994)
# தமிழ்நாடு அரசின் சிறந்த கலை அமைப்பு விருது

## ரூபாய் பத்தாயிரம் பரிசுத் தொகை மற்றும் பொற்கிழி பெற்ற கலை அமைப்புகள்/நிறுவனங்கள்

1. பிரம்ம கான சபா, சென்னை. (1994 - 1995)
1. தமிழ் இசைச் சங்கம், காரைக்குடி. (1995 - 1996)
1. கார்த்திக் பைன் ஆர்ட்ஸ், சென்னை. (1998)
1. கம்பன் கழகம், சென்னை. (1999)
1. கலைக்காவிரி திருச்சிராப்பள்ளி. (2000)
1. அம்சத்வனி, சென்னை. (2000)
# திட்டக் குழு (இந்தியா)

இந்திய **திட்டக் குழு** என்பது இந்திய ஐந்தாண்டுத் திட்டங்கள், ஆண்டுத் திட்டங்கள் முதலியவற்றைத் தீர்மானிக்கும் இந்திய அரசின் ஒரு அமைப்பாகும். 2014 இல், தனது முதல் சுதந்திர தின உரையில், பிரதம மந்திரி நரேந்திர மோடி, திட்டக் குழு கலைக்கப்படும் என்று அறிவித்தார். திட்டக் கமிஷனுக்கு மாற்றாக நிதி ஆயோக் அமைப்பு கொண்டு வரப்பட்டுள்ளது.
# திட்டக் குழு (இந்தியா)

## வரலாறு

### சுதந்திரத்திற்கு முன்

1934ல் விசுவேசுவரய்யா பொருளாதார வளர்ச்சிக்கான தனது ‘இந்தியாவுக்கான திட்டமிட்ட பொருளாதாரம்’ என்ற புத்தகத்தில் 10 ஆண்டுகளுக்கான திட்டத்தை உருவாக்கியிருந்தார்.இந்திய அரசுச் சட்டம், 1935 சட்டத்தின் அடிப்படையில் 1937ல் ராஜதானிகளில் தேர்தல்கள் நடத்தப்பட்டது .இதில் எட்டு பகுதிகளில் காங்கிரஸ் கட்சி ஆட்சிக்கு வந்தது.1937ல் கூடிய காங்கிரஸ் கட்சியின் செயற்குழுக் கூட்டம், ‘தற்போதைய முக்கியமான, மக்களின் (வறுமை, வேலையின்மை, நோய், பஞ்சம், கல்வி, சுரண்டல் போன்ற) உடனடிப் பிரச்சனைகளை ஆராய்ந்து, இவற்றிற்கு தீர்வுகாணும் வகையில் திட்டங்களை வகுத்துக்கொடுக்க வேண்டும் என்று, ராஜதானிகளில் உள்ள நிபுணர்களைக் கேட்டுக்கொள்வதாக’ ஒரு தீர்மானத்தை நிறைவேற்றியது.ரஷ்யப் புரட்சியும், அங்கு செயல்படுத்தப்பட்ட ஐந்தாண்டுத் திட்டங்களும் , அதன் மூலம் அங்கு ஏற்பட்ட பொருளாதார வளர்ச்சியும், சமூக மாற்றங்களும் இந்திய விடுதலைப் போராளிகளையும் ஈர்த்தது. அறிவியல்பூர்வமான வளர்ச்சி கொண்டதாக அமைய வேண்டும் என்று எண்ணிய மேகநாத சாஃகா , அப்போது காங்கிரஸ் கட்சியின் தலைவராகத் தேர்ந்தெடுக்கப்பட்டிருந்த நேதாஜி சுபாஷ் சந்திரபோஸை சந்தித்து, இந்தியாவின் வறுமையை ஒழிக்கவும், எல்லா வகையிலும் வளர்ச்சியை எட்டவும், தேசிய திட்டக்குழு ஒன்றினை அமைக்க வேண்டும் என்று கேட்டுக்கொண்டார்.
# திட்டக் குழு (இந்தியா)

## வரலாறு

### சுதந்திரத்திற்கு பிறகு

நாடு சுதந்திரம் அடைந்த பிறகு நாட்டின் வளங்களை நேர்த்தியாகப் பயன்படுத்தியும், உற்பத்தியைப் பெருக்கியும், வேலைவாய்ப்பை அதிகரித்தும் மக்களின் வாழ்க்கைத்தரம் வளர வழிசெய்வதற்காக ஒரு திட்டக் குழு உருவாக்கப்பட்டது. 1950 மார்ச் 15ம் நாள் இந்திய நாடாளுமன்றத்தால் தீர்மானம் நிறைவேற்றப்பட்டது. நாட்டின் வளங்களைக் கணக்கிட்டும், குறைவான வளங்களைப் பெருக்கியும், சமச்சீரான வகையில் அதைப் பயன்படுத்த திட்டமிடுவதே இதன் முக்கிய பணியாகும். ஜவகர்லால் நேரு இதன் முதல் தலைவராவார்.  
1951ல் முதல் ஐந்தாண்டுத் திட்டம் தொடங்கப்பட்டதிலிருந்து தொடர்ந்து இரண்டு ஐந்தாண்டுத் திட்டங்கள் போடப்பட்டது ஆனால் இந்தியா பாக்கிஸ்தான் போரால் 1965ல் தடைபட்டது. அடுத்த இரண்டாண்டுகள் வரட்சியும், நாணய மதிப்பிழப்பும், விலையேற்றமும், வளம் குன்றலும் ஐந்தாண்டுத் திட்டங்களுக்கு இடையூராகயிருந்தது. அடுத்து மூன்று ஆண்டுத் திட்டங்கள் 1966 முதல் 1969 வரை போடப்பட்டு, நான்காவது ஐந்தாண்டுத் திட்டம் 1969ல் தொடங்கப்பட்டது.  
1990-91ல் நிலையில்லாத, அடிக்கடி மாற்றிக்கொண்டிருந்த மத்திய அரசியலால் எட்டாவது ஐந்தாண்டுத்திட்டம் 1990ல் தொடங்கப்படவில்லை. அதனால், 1990-91 மற்றும் 1991-92 ஆண்டுகளை ஆண்டுத் திட்டமாக எடுத்துக் கொள்ளப்பட்டது. 1992ல் எட்டாவது ஐந்தாண்டுத் திட்டம் அறிவிக்கப்பட்டது. முதல் எட்டு ஐந்தாண்டுத் திட்டங்களும் பொதுத் துறையில் கவனம் செலுத்தப்பட்டு அடிப்படை மற்றும் கனரக தொழிலில் முதலீடு செய்யப்பட்டது ஆனால் ஒன்பதாவது ஐந்தாண்டுத் திட்டத்திலிருந்து பொதுத் துறையில் கவனம் குறைக்கப்பட்டு, தற்போது பொதுவான தேசிய வளர்ச்சியை நோக்கித் திட்டமிடப்படுகிறது.
# திட்டக் குழு (இந்தியா)

## அமைப்பு

திட்டக் குழுவின் தலைவராக நாட்டின் பிரதமரும், நியமன அடிப்படையில் மத்திய அமைச்சருக்கு நிகரான துணைத் தலைவரும், இதர துறை சார்ந்த நிரந்தர உறுப்பினர்களும் மற்றும் பகுதிநேர உறுப்பினர்களும் இதன் அங்கத்தவர்களாவார்கள். பொருளாதாரம், தொழிற்துறை, அறிவியல் மற்றும் பொது நிர்வாக வல்லுனர்களே நிரந்திர உறுப்பினர்களாகவும், முக்கிய அமைச்சகத்தின் அமைச்சர்கள் பகுதிநேர உறுப்பினர்களாகவும் செயல்படுவார்கள்.
# திட்டக் குழு (இந்தியா)

## நிதி ஆயோக்

திட்டக்குழுவிற்கு மாற்றாக நிதி ஆயோக் உருவாக்கப்பட்டுள்ளது. இந்த குழுவிற்கு துணை தலைவராக அரவிந்த் பனகாரியா ஜனவரி 5ஆம் தேதி 2015 அன்று நியமிக்கப்பட்டுள்ளார். ராஜிவ் குமார் துணை தலைவராகவும் இருந்துள்ளார்.தற்போது நிதி ஆயோக் தலைவராக சுமன் பெரி உள்ளார்.
# திட்டக் குழு (இந்தியா)

## பணிகள்

1950ல் இந்திய அரசு கொண்டுவந்த தீர்மானத்தின் படி திட்டக்குழுவின் பணிகள் பின்வருவன.  
1. தொழில்நுட்ப பணியாளர்கள் உட்பட நாட்டின் பொருள், மூலதனம் மற்றும் மனித வளங்களை அடையாளங்கண்டு நாட்டின் தேவைக்குக் குறைவானவற்றை அதிகரிக்கச் செய்தல்
1. நாட்டின் வளங்களை மிகவும் பயனுள்ள மற்றும் சமச்சீரான பயன்பாட்டுக்கு ஏற்படி திட்டமிடல்.
1. முன்னுரிமைகளின் அடிப்படையில் வளங்களை ஒதிக்கீடு செய்து திட்டமிட, கட்டங்களை வரையறை செய்தல்.
1. பொருளாதார வளர்ச்சியைத் தாமதப்படுத்தும் காரணிகளை அடையாளம் காட்டுதல்.
1. திட்டங்களை வெற்றிகரமாக செயல்படுத்துவதற்கான தக்க சமூக மற்றும் அரசியல் நிலைமைகளைத் தீர்மானித்தல்.
1. திட்டத்தின் வெற்றிகரமான ஒவ்வொரு நிலைக்கும் தேவைப்படும் போதிய இயந்திரங்களைக் கண்டறிதல்.
1. ஒவ்வொரு கால நிலையிலும் திட்ட வளர்ச்சியை மதிப்பீடு செய்து, மேலும் வெற்றிக்குத் தேவையான அளவீடு மற்றும் கொள்கை ரீதியாக ஆலோசனை வழங்குதல்.
1. மத்திய, மாநில அரசுகளின் பிரச்சனைகளை ஆராய்ந்து, அல்லது நடப்பு பொருளாதார நிலை, கொள்கை, வளர்ச்சித் திட்டங்களின் சாதகநிலைக்கேற்ப இடைக்கால அல்லது துணைப் பரிந்துரைகள் அளித்து வளர்ச்சியை சீராக்குதல்.
# பெரும் கோலாலம்பூர்

**பெரும் கோலாலம்பூர்** (ஆங்கிலம்: *Greater Kuala Lumpur* மலாய்: *Kuala Lumpur Raya*) என்பது மலேசியாவில் உள்ள பெருநகர கோலாலம்பூரின் எல்லைகளை நிர்ணயிக்கும் புவியியல் சொல் ஆகும். இது பெரும்பாலும் கிள்ளான் பள்ளத்தாக்கு நிலப்பகுதியுடன் ஒத்திருந்தாலும் சில வேறுபாடுகள் உள்ளன.  
இந்தப் பெரும் கோலாலம்பூர் நிலப்பரப்பு, கிள்ளான் பள்ளத்தாக்கு; சிலாங்கூர், கோலாலம்பூர், புத்ராஜெயாவின் கூட்டாட்சி பிரதேசங்கள்; நெகிரி செம்பிலான் மாநிலத்தின் மேற்கில் உள்ள மலேசியா வியூகப் பள்ளத்தாக்கு (*Malaysia Vision Valley*) (**MVV**) பகுதி; மற்றும் பகாங் மாநிலத்தின் மேற்கில் உள்ள பெந்தோங் பகுதி போன்றவற்றை உள்ளடக்கியதாகும். இதன் பரப்பளவு 2,793.27 சதுர கி.மீ. ஆகும்.
# பெரும் கோலாலம்பூர்

## பொது

தேசிய வளர்ச்சிக் கூட்டமைப்பு (*Konurbasi Pertumbuhan Nasional*) என்றும் அழைக்கப்படுகிறது. இது மலேசியாவின் மிகப் பெரிய பெருநகரப் பகுதியாகும். மேலும் தென்கிழக்கு ஆசிய பிராந்தியத்தில் வேகமாக வளர்ந்து வரும் ஒன்றாகும்.  
கோலாலம்பூரைச் சுற்றியுள்ள 14 நகராட்சிகளின் மொத்தப் பரப்பளவைக் கொண்டதாகப் பெரும் கோலாலம்பூர் வரையறுக்கப்பட்டு உள்ளது.
# பெரும் கோலாலம்பூர்

## 14 நகராட்சிகள்

- கோலாலம்பூர் மாநகராட்சி (*Kuala Lumpur City Hall*) (DBKL)
- புத்ராஜெயா கூட்டு நிறுவனம் (*Putrajaya Corporation*) (PPj)
- சா ஆலாம் மாநகராட்சி (*Shah Alam City Council*) (MBSA)
- பெட்டாலிங் ஜெயா மாநகராட்சி (*Petaling Jaya City Council*) (MBPJ),
- கிள்ளான் நகராட்சி மன்றம் (*Klang Municipal Council*) (MPK),
- காஜாங் நகராட்சி மன்றம் (*Klang Municipal Council*) (MPKj),
- சுபாங் ஜெயா மாநகராட்சி (*Subang Jaya City Council*) (MPSJ),
- செலாயாங் நகராட்சி மன்றம் (*Selayang Municipal Council*) (MPS)
- அம்பாங் ஜெயா நகராட்சி மன்றம் (*Ampang Jaya Municipal Council*) (MPAJ)
- கோலா லங்காட் நகராட்சி மன்றம் (*Kuala Langat Municipal Council*) (MPKL)
- சிப்பாங் நகராட்சி மன்றம் (*Sepang Municipal Council*) (MPSp).
- சிரம்பான் மாநகராட்சி (*Seremban City Council*) (MBS)
- போர்டிக்சன் நகராட்சி மன்றம் (*Port Dickson Municipal Council*) (MPPD)
- பெந்தோங் நகராட்சி மன்றம் (*Bentong Municipal Council*) (MPB)
# பெரும் கோலாலம்பூர்

## கோலாலம்பூர் பெருநகரத்தில் உள்ள நகரங்கள்

- கோலாலம்பூர்
- சா ஆலாம்
- டாமன்சாரா
- சுபாங் ஜெயா
- சுங்கை பூலோ
- செரி கெம்பாங்கான்
- செர்டாங், சிலாங்கூர்
- பூச்சோங்
- கிள்ளான்
- காப்பார்
- மேரு, சிலாங்கூர்
- உலு லங்காட்
- அம்பாங் ஜெயா
- காஜாங்
- செராஸ்
- பாங்கி
- செமினி
- பாலக்கோங்
- பெரானாங்
- புத்ராஜெயா
- ரவாங்
- செலாயாங்
- குவாங்
- கோம்பாக்
- பத்துமலை
- தெலுக் பாங்லிமா காராங்
- செஞ்சாரோம்
- சௌஜானா புத்ரா
- பந்திங்
- மோரிப்
- நீலாய்
- பாஜம்
- மந்தின்
- செரி செண்டாயான்
- லாபு
- சிரம்பான் 2
- சிரம்பான்
- செனவாங்
- போர்ட்டிக்சன்
- கெந்திங் மலை
- பெந்தோங்
# பெரும் கோலாலம்பூர்

## பயன்பாடு

பெரும் கோலாலம்பூர் எனும் பயன்பாடு அண்மையில்தான் புழக்கத்திற்கு வந்துள்ளது. முன்பு கிள்ளான் பள்ளத்தாக்கு என்றே பெரும்பாலும் அறியப்பட்டது. 2010-ஆம் ஆண்டில் மலேசியப் பிரதமர் நஜீப் துன் ரசாக், வெளியிட்ட *பொருளியல் நிலைமாற்றத் திட்டத்தின்* ஊரக மாநகரம் உருவாக்கல் மூலம், பொருளியல் வளர்ச்சியைத் தூண்டும் வண்ணம் இந்தச் சொல்லை பரப்புரை செய்தார்.
# பெரும் கோலாலம்பூர்

## புள்ளிவிவரம்

2020-ஆம் ஆண்டில் பெரும் கோலாலம்பூரின் மக்கள் தொகை 90,85,737 என கணக்கிடப்பட்டு உள்ளது. நாட்டின் மொத்த வருமானத்திற்கு இந்தப் பகுதி US$ 160 பில்லியன் பங்களித்துள்ளது.